പാരിസ്ഥിക ആഘാതം ചൈന 46 മില്യണ് ഡോളര് ചെലവില് കൂറ്റന് വെങ്കല പ്രതിമ മാറ്റിസ്ഥാപിക്കുന്നു വീരപുരുഷനായ ഗുവാന് യുവിന്റെ 190 അടി ഉയരമുള്ള കൂറ്റന് വെങ്കല പ്രതിമ മാറ്റിസ്ഥാപിക്കാന് ഒരുങ്ങി ചൈന. 26 ദശലക്ഷം യുഎസ് ഡോളറിലധികം ചെലവിട്ട് നിര്മിച്ച പ്രതിമ ഈ പ്രദേശത്തിന്റെ ഭൂപ്രകൃതി നശിക്കാന് കാരണമായതിനാലാണ് നടപടി. 2016 ല് പ്രതിമയുടെ നിര്മാണ വേളയില് ഒട്ടേറെ അഴിമതി ആരോപണങ്ങള് ഉയര്ന്നിരുന്നു. ഇനിയും ഇത്തരം വലിയ പദ്ധതികള് നടപ്പിലാക്കുമ്ബോള് അതിനെ കുറിച്ച് ആഴത്തില് പഠിക്കേണ്ടതുണ്ട് എന്ന് സെപ്റ്റംബര് 7 ന് പ്രാദേശിക അഴിമതി വിരുദ്ധ ഉദ്യോഗസ്ഥര് കര്ശനമായ പ്രസ്താവന പുറപ്പെടുവിച്ചിട്ടുണ്ട്.പ്രതിമ മാറ്റി സ്ഥാപിക്കുന്നതിന് 20 ദശലക്ഷം യുഎസ് ഡോളര് ചിലവാകുമെന്നാണ് ഉദ്യോഗസ്ഥര് കണക്കാക്കുന്നത്. നിലവിലെ സ്ഥാനത്തുനിന്ന് പ്രതിമ മാറ്റി സ്ഥാപിക്കുമ്ബോള് വലിയ സാമ്ബത്തിക നഷ്ടമാണ് സംഭവിക്കുക. 78 അടിയില് കൂടുതല് ഉയരമുള്ള കെട്ടിടങ്ങള് നിര്മ്മിക്കാന് അനുമതി നിരോധിച്ചിരിക്കുന്ന പ്രദേശത്താണ് പ്രതിമ സ്ഥിതി ചെയ്യുന്നത്. ഈ വമ്ബന് പ്രതിമയുടെ നിര്മാണ വേളയില്തന്നെ ഒട്ടേറെ ആരോപണങ്ങള് ഉയര്ന്നിട്ടുണ്ട്.ചൈനയിലെ ഗ്വാന് ഗോങ് പാര്ക്കില് സ്ഥിതി ചെയ്യുന്ന പ്രതിമ ജിംഗ്ഷൗവിന്റെ ചരിത്രപരമായ രൂപവും സംസ്കാരവും നശിപ്പിച്ചു എന്ന് കണ്ടെത്തിയതിനാലാണ് ജിങ്ഷോ ഹൗസിംഗ് ആന്ഡ് അര്ബന്റൂറല് ഡെവലപ്മെന്റ് മന്ത്രാലയം ഗ്വാന് ഗോങ് പാര്ക്കിലെ യഥാര്ത്ഥ സ്ഥാനത്ത് നിന്ന് അത് മാറ്റാന് തീരുമാനിച്ചത്. 4000ത്തിലധികം വെങ്കല സ്ട്രിപ്പുകള് ഉപയോഗിച്ചിട്ടുണ്ട് എന്നതാണ് ഈ പ്രതിമയുടെ പ്രത്യേകത. പ്രശസ്ത ഡിസൈനര് ഹാന് മെലിന് ആണ് പ്രതിമ രൂപകല്പ്പന ചെയ്തിരിക്കുന്നത്. നഗര നിവാസികളും ജിംഗ്ഷോ പ്രദേശവാസികളും പ്രതിമ നീക്കം ചെയ്യുന്ന സമയങ്ങളില് ആ പ്രദേശത്തേക്ക് പോകരുതെന്ന് ഉദ്യോഗസ്ഥര് അറിയിച്ചിട്ടുണ്ട്.ഹാന് രാജവംശത്തിന്റെ കാലഘട്ടത്തില് യുദ്ധപ്രഭു ലിയു ബെയുടെ കീഴില് സേവനമനുഷ്ഠിക്കുന്ന ഒരു ചൈനീസ് മിലിട്ടറി ജനറലായിരുന്നു ഗ്വാന് യു.കിഴക്കന് ഏഷ്യയില് ധീരതയുടെയും വിശ്വസ്തതയുടെയും നീതിയുടെയും ഏറ്റവും ജനപ്രിയ മാതൃകകളിലൊന്നാണ് ഗ്വാന് യു. ചൈനയില് ഭൂരിഭാഗം ജനങ്ങളും നീതിയുടെ പ്രതീകമായി ഇന്നും ഗ്വാന് യുവിനെ ആരാധിക്കുന്നു.ജീവിതത്തിലുടനീളം വിശ്വസ്തതയും ദയയും നീതിയും ഉള്ള ആളായിരുന്നു ഗുവാന് യു. അദ്ദേഹത്തെ എല്ലാ രാജവംശങ്ങളിലും സ്ഥാനപ്പേരുകള് നല്കി ആദരിച്ചു. ഗാന രാജവംശം അദ്ദേഹത്തിന് ഷാവോളി വുവാന് രാജാവ് എന്നും നീതിയുടെയും ധീരതയുടെയും രാജാവ് എന്നും പേരിട്ടു. യുവാന് രാജവംശം അദ്ദേഹത്തെ ആത്മീയ നീതിക്കായി വുവാന് യിങ്ജിയുടെ രാജാവ്, എന്ന് നാമകരണം ചെയ്തു.ഹുബെ പ്രവിശ്യയിലെ ജിംഗ്ഷോയിലെ തൊഴിലാളികള് ഇതിനകം തന്നെ പ്രതിമ നീക്കം ചെയ്യാന് ആരംഭിച്ചു. പ്രതിമയുടെ തല നീക്കം ചെയ്തു, സര്ക്കാര് ഉടമസ്ഥതയിലുള്ള ജിംഗ്ഷോ ടൂറിസം ഇന്വെസ്റ്റ്മെന്റ് ആന്ഡ് ഡെവലപ്മെന്റ് ഗ്രൂപ്പ്, അത് എട്ട് കിലോമീറ്റര് അകലെയുള്ള ഒരു പുതിയ സൈറ്റിലേക്ക് മാറ്റാന് തുടങ്ങിയാതായി സംസ്ഥാന ബ്രോഡ്കാസ്റ്റര് ചൈന സെന്ട്രല് ടെലിവിഷന് സിസിടിവി റിപ്പോര്ട്ട് ചെയ്തു.